താജ് മഹൽ ബീഗം

മുഗൾ ചക്രവർത്തിയായിരുന്ന ബഹാദൂർ ഷാ സഫറിന്റെ ഭാര്യമാരിലൊരാളായിരുന്നു താജ് മഹൽ ബീഗം. ആദ്യകാലങ്ങളിൽ സഫറിന്റെ ഏറ്റവും പ്രിയ്യപ്പെട്ട ഭാര്യയായിരുന്ന താജ് ആണ് 1837-ലെ അദ്ദേഹത്തിന്റെ കിരീടധാരണച്ചടങ്ങിൽ പ്രധാനസ്ഥാനം വഹിച്ചിരുന്നത്. അന്തഃപുരത്തിന്റെ നേതൃസ്ഥാനവും താജിനായിരുന്നു. പത്തൊമ്പതുവയസുകാരി സീനത്ത് മഹലിനെ 1840-ൽ സഫർ വിവാഹം കഴിച്ചതോടെയാണ് താജിന്റെ പ്രാധാന്യത്തിന് മങ്ങലേറ്റത്. മുഗൾ കൊട്ടാരത്തിലെ ഒരു സംഗീതജ്ഞന്റെ മനോഹരിയായ പുത്രിയായിരുന്നു താജ് മഹൽ. സഫറിന്റെ മരുമകനായ ആയ മിർസ കമ്രാനുമായി ബന്ധമാരോപിച്ച് 1857-ൽ താജ് തടവിലാക്കപ്പെട്ടിരുന്നു. ഗൂഗിൾ ബുക്സ് കണ്ണി 1857-ലെ ലഹളക്കു ശേഷം, നാടുകടത്തപ്പെട്ട സഫറിനൊപ്പം റംഗൂണിലേക്ക് തിരിച്ചെങ്കിലും, അലഹബാദിൽ വച്ച് യാത്ര മതിയാക്കി ഡെൽഹിയിലേക്ക് തിരിച്ചു. 
 അവലംബം 

വർഗ്ഗം:മുഗൾ സാമ്രാജ്യത്തിലെ രാജ്ഞിമാർ
വർഗ്ഗം:ബഹാദൂർ ഷാ സഫറിന്റെ ഭാര്യമാർ